
Ripuarisch 


Van Wikipedia 

Dit artikel is gesjreve in't Mestreechs. Omdat't plaatsgebonge is, maogs doe't omzette nao 
't Kirchroadsj, es te dit dialek sjpriks. 


't Ripuarisch is de samevattende term veur de Middelfrankische 
dialekte die veurnaomelek in't zuie vaan de Duitse staot Noordrien- 
Wesfale gesproke weure, en ziech oonder mie kinmerke door 
twietoenigheid, wie't Limburgs. Me kint daodoor't Ripuarisch es't 
Middelduits breurke vaan 't Limburgs zien. 't Hoofdialek vaan 't 
Ripuarisch is zeker't Kolsj, 'n ander groet dialek is't Ochesj. In 't 
uterste zuidooste vaan Nederlands Limburg, te weite in Kerkraoj, 

Bodies, Zumpelveld, Lemieesj en Vols, vint me ouch Ripuarische 
dialekte, wie ouch in 't noorde vaan Neubelgien (Eupe en 
umgeving). 

De grens met't Limburgs weurt gevormp door de Benrather Linie - 
dit is 'n sterke isoglosse. Toch zien vaol Ripuarische dialekte veur Limburgers good te verstoon. De 
verwantsjap tosse de bei taole kump door de Kolse expansie: d'n export vaan taolelemente oet't dialek vaan 
Kolle nao't weste, vaanwege't aonzeen vaan die stad. 't Zuidooslimborgs, boe dialekte wie't Heelesj en 
Eupener bij hure, heet bezunder vaol invlood vaan 't Ripuarisch oondergaange (zuug ouch: Ripuarisch- 
Limburgs) . 

De belaankriekste kinmerke zien't consequent verandere vaan de Aajdgermaanse -k nao 'ne klinker in -ch: 
me zeet hei neet allein ich en ooch, meh ouch maache. De -t en -p zien allein in bepaolde posities veranderd: 
losse (veur laote ) en tsied (veur tied), meh dat, roffe (veur rope), meh appel en pond. De Aajdgermaanse ai 
en au zien gemonoftongiseerd tot ee en oo, wie in't Nederlands en Nedersaksisch, meh in tegestelling tot't 
Standaardduits en tot vaol Limborgse dialekte. Lang vocaole zien deks verkort, wienie 'ne consonant drop 
volg (zuug bovestoonde veurbeelder losse en roffe). 

Veurbeeld 



't Ripoarisch dialekgebeed in blauw 


Dit zint twei Maarten-leder die in Bonn weure gezonge, weergegeve eerst in Duutsje en dan in Limburgsje 
sjriefwies. 


Zint Mathes ess att widder hee. 
Looft, Kinder, looft! 

Wenn ha uns rdf: mir sinn att hee. 
Looft, Kinder, looft! 

Met de Looch en de Hand 
On dat Kazje aanjebrannt 
On de StroB erop on eraff: 

Looft, Kinder, looft! 


Tsint Maetes es at widder hee. 
Looft, kinder, looft! 

Wen hae oens reuf: mier zin at hee. 
Looft, kinder, looft! 

Met de laoch en de hand 
On dat kaets'je aanjebrant 
On de sjtraos erop on eraf: 

Looft, kinder, looft! 



























Da hellije Zint Mathes, 
Dat wor ne jode Mann. 
Da jov de Kinder Kazje 
On stooch se selver an 
Butz-butz-fidebutz, 

Dat wor ne jode Mann! 


Dae hellije Tsint Maetes, 
Dat waor ne jode man. 

Dae jaof de kinder kaets'je 
On sjtaoch ze zelver an. 
Boets-boets-fiedeboets, 
Dat waor ne jode man! 


Zuug ouch 

